ПРОТОКОЛ № 30
от заседание на Комисия по дисциплинарните производства
на Висшия съдебен съвет,
проведено на 05 август  2014 г.

Днес, 05 август 2014 г., вторник, oт 15.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ЗАМ. ПРЕДСЕДАТЕЛ: СВЕТЛА ПЕТКОВА
ЧЛЕНОВЕ:  ГАЛЯ ГЕОРГИЕВА
                                                                         МИХАИЛ КОЖАРЕВ
                                                                         МИЛКА ИТОВА                                            

ОТСЪСТВАТ: Васил Петров, Юлия Ковачева, Ясен Тодоров.

От администрацията на ВСС: Мартин Величков – експертен сътрудницик на Комисия по дисциплинарните производства.

	Заседанието протече при следния дневен ред:

1. Писмо от главния инспектор на ИВСС с приложено копие от Заповед № РД-08-215/07.07.2014 г. на административния ръководител на Окръжен съд - гр. Разград, за налагане на дисциплинарни наказания на съдия Рая Йончева.
Приложение: Извлечение от Протокол № 24/28.07.2014 г. на КПУКИВИВСС; Писмо от главния инспектор на ИВСС с Вх. № 11-12-128/22.07.2014 г.; Заповед № РД-08-215 на административния ръководител на ОС - гр. Разград.

2. Решение на ВАС – тричленен състав – шесто отделение, с което е отхвърлена жалбата на Атанас Томов Атанасов – следовател в отдел „Следствен” на Софийска градска прокуратура, против решение на ВСС по протокол № 5/30.01.2014 г., д. т. 5, с което е потвърдена заповед № 2416/02.10.2013 г. на и.ф. градски прокурор на СГП за налагане на дисциплинарно наказание по чл. 308, ал. 1, т. 1 от ЗСВ – „забележка”.
Приложение: Решение № 9423/07.07.2014 г. на ВАС – VІ-то отделение.

	3. Становище на ИВСС по сигнал вх. рег. № Ж-14-613/07.07.2014 г. относно констатирани нарушения в дейността по движението на гр. д. 15225/2013 г. по описа на СРС, II ГО, 60 състав, председател на състава - съдия Йорданка Ваклева.
 Приложение: Писмо от главния инспектор на ИВСС с Вх. № 11-12-165/23.07.2014 г.; Становище на Захаринка Тодорова - инспектор в ИВСС.

4. Писмо от Георги Милков - председател на сдружение „Център на НПО в Разград”, съдържащо мотивите на сдружението за напускане на Гражданския съвет към ВСС.
 Приложение: Писмо от Георги Милков с Вх. № 96-00-293/04.08.2014 г.

	5. Постановление от 30.06.2014 г. на Софийска градска прокуратура за прекратяване на наказателното производство по ДП сл. д. № 122/2012 г. по описа на НСлС, пр. № 10339/2012 г. на СГП, срещу Стойчо Тодоров Ненков - прокурор в Апелативна прокуратура - София.
Приложение: Постановление на СГП с Вх. № 11-09-264/04.07.2014 г.

	6. Констатирана явна фактическа грешка в кратък стенографски протокол № 36 от заседание на ВСС, проведено на 30 юли 2014 г., допълнителна т. 25.
Приложение: Извлечение от протокол № 36/30.07.2014 г. на ВСС; Извлечение от протокол № 29/29.07.2014 г. на КДП.

7. Разни.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

7. Публикации в електронните издания Новинар Юг и Правен свят от 04.08.2014 г., касаещи дисциплинарната дейност на ВСС. 
Приложение: Публикация в Новинар Юг, Публикация в Правен свят.

По дневния ред

1. ОТНОСНО: Писмо от главния инспектор на ИВСС с приложено копие от Заповед № РД-08-215/07.07.2014 г. на административния ръководител на Окръжен съд - гр. Разград, за налагане на дисциплинарни наказания на съдия Рая Йончева.
Приложение: Извлечение от Протокол № 24/28.07.2014 г. на КПУКИВИВСС; Писмо от главния инспектор на ИВСС с Вх. № 11-12-128/22.07.2014 г.; Заповед № РД-08-215 на административния ръководител на ОС - гр. Разград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се изиска от председателя на Окръжен съд - гр. Разград административната преписка по издаване на негова Заповед № РД-08-215/07.07.2014 г. за произнасяне от ВСС по реда на чл. 314, ал. 3 от ЗСВ.

2. ОТНОСНО: Решение на ВАС – тричленен състав – шесто отделение, с което е отхвърлена жалбата на Атанас Томов Атанасов – следовател в отдел „Следствен” на Софийска градска прокуратура, против решение на ВСС по протокол № 5/30.01.2014 г., д. т. 5, с което е потвърдена заповед № 2416/02.10.2013 г. на и.ф. градски прокурор на СГП за налагане на дисциплинарно наказание по чл. 308, ал. 1, т. 1 от ЗСВ – „забележка”.
Приложение: Решение № 9423/07.07.2014 г. на ВАС – VІ-то отделение.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение Решение на ВАС – тричленен състав – шесто отделение, с което е отхвърлена жалбата на Атанас Томов Атанасов – следовател в отдел „Следствен” на Софийска градска прокуратура, против решение на ВСС по протокол № 5/30.01.2014 г., д. т. 5, с което е потвърдена заповед № 2416/02.10.2013 г. на и.ф. градски прокурор на СГП за налагане на дисциплинарно наказание по чл. 308, ал. 1, т. 1 от ЗСВ – „забележка”.

 3. ОТНОСНО: Становище на ИВСС по сигнал вх. рег. № Ж-14-613/07.07.2014 г. относно констатирани нарушения в дейността по движението на гр. д. 15225/2013 г. по описа на СРС, II ГО, 60 състав, председател на състава - съдия Йорданка Ваклева.
 Приложение: Писмо от главния инспектор на ИВСС с Вх. № 11-12-165/23.07.2014 г.; Становище на Захаринка Тодорова - инспектор в ИВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение Становище на ИВСС по сигнал вх. рег. № Ж-14-613/07.07.2014 г. относно констатирани нарушения в дейността по движението на гр. д. 15225/2013 г. по описа на СРС, II ГО, 60 състав, председател на състава - съдия Йорданка Ваклева.

4. ОТНОСНО: Писмо от Георги Милков - председател на сдружение „Център на НПО в Разград”, съдържащо мотивите на сдружението за напускане на Гражданския съвет към ВСС.
 Приложение: Писмо от Георги Милков с Вх. № 96-00-293/04.08.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Изпраща писмото от Георги Милков - председател на сдружение „Център на НПО в Разград”, на комисия „Публична комуникация” за предприемане на действия по изясняване на поставените в писмото въпроси, във връзка с изпълнението на Комуникационната политика на ВСС.

5. ОТНОСНО: Постановление от 30.06.2014 г. на Софийска градска прокуратура за прекратяване на наказателното производство по ДП сл. д. № 122/2012 г. по описа на НСлС, пр. № 10339/2012 г. на СГП, срещу Стойчо Тодоров Ненков - прокурор в Апелативна прокуратура - София.
Приложение: Постановление на СГП с Вх. № 11-09-264/04.07.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Постановлението от 30.06.2014 г. на Софийска градска прокуратура за прекратяване на наказателното производство по ДП сл. д. № 122/2012 г. по описа на НСлС, пр. № 10339/2012 г. на СГП, да се внесе на заседание на ВСС за възстановяване на Стойчо Тодоров Ненков на длъжност „прокурор в Апелативна прокуратура - София”.
5.1. Копие от Постановлението да се изпрати на дисциплинарния състав по Дисциплинарно дело № 14/2012 г. на ВСС. 

МОТИВИ: С решение на ВСС по протокол № 5/07.02.2013 г., Стойчо Ненков е временно отстранен от длъжността прокурор в АП - гр. София на основание чл. 230, ал. 1. В тази връзка, със свое определение, дисциплинарният състав по д.д.№ 14/2012 г. е спрял образуваното срещу него дисциплинарно производство за извършено нарушение по чл. 307, ал. 4, т. 5 от ЗСВ.
Наказателното производство срещу Стойчо Ненков е прекратено на основание чл. 199 и чл. 243, ал. 1, т. 1, вр. чл. 24, ал. 1, т. 1, пр. 1 от НПК, поради което, съгласно разпоредбата на чл. 231 от ЗСВ, същият следва да бъде възстановен на длъжност „прокурор в Апелативна прокуратура - гр. София”, като му се заплати трудовото възнаграждение за периода на отстраняването.

6. ОТНОСНО: Констатирана явна фактическа грешка в кратък стенографски протокол № 36 от заседание на ВСС, проведено на 30 юли 2014 г., допълнителна т. 25.
Приложение: Извлечение от протокол № 36/30.07.2014 г. на ВСС; Извлечение от протокол № 29/29.07.2014 г. на КДП.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Отлага разглеждането на точката до изготвяне и подписване на пълен стенографски протокол № 36 от заседанието на ВСС, проведено на 30.07.2014 г.

МОТИВИ: Заповед № 219/23.06.2014 г. на Деян Диков - и.ф. председател на Окръжен съд - гр. Силистра, с която е наложено дисциплинарно наказание „порицание” на Галина Маринова Енчева - съдия в ОС - гр. Силистра, е разгледана на заседание на КДП на 29 юли 2014 г. Със свое решение Комисията предлага на ВСС да измени наложеното със цитираната заповед наказание „порицание” в по-леко, а именно дисциплинарно наказание по чл. 308, ал. 2, т. 1 от ЗСВ - „забележка”. Този проект на решение е подаден и за включване в дневния ред на заседанието на ВСС на 30 юли 2014 г. 
Същевременно, в кратък стенографски протокол № 36/30.07.2014 г. на ВСС е отразено, че допълнителна точка 25 от дневния ред касае заповед на председателя на ОС - гр. Силистра за налагане на дисциплинарно наказание „забележка” на съдия Галина Енчева. С решение на ВСС, същата е отменена.
Предвид факта, че диспозитивът на решението на ВСС не съдържа явна фактическа грешка, а същата се съдържа в предмета на гласуваното решение, за изясняване на фактите следва да бъде направена справка с пълния стенографски протокол от заседанието.

7. ОТНОСНО: Публикации в електронните издания Новинар Юг и Правен свят от 04.08.2014 г., касаещи дисциплинарната дейност на ВСС. 
Приложение: Публикация в Новинар Юг, Публикация в Правен свят.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Приема за сведение публикациите в електронните издания Новинар Юг и Правен свят от 04.08.2014 г., касаещи дисциплинарната дейност на ВСС. 

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	В Дневния ред за заседанието на ВСС, на  10.09.2014 г. да се включи:

- Постановление от 30.06.2014 г. на Софийска градска прокуратура за прекратяване на наказателното производство по ДП сл. д. № 122/2012 г. по описа на НСлС, пр. № 10339/2012 г. на СГП, за възстановяване на Стойчо Тодоров Ненков на длъжност „прокурор в Апелативна прокуратура - София”.

05.08.2014 г.			                
				ЗАМЕСТНИК ПРЕДСЕДАТЕЛ: 			/П/
                                                                                                      СВЕТЛА ПЕТКОВА